স্টাফ রিপোর্টার ॥ হবিগঞ্জ আধুনিক সদর হাসপাতালে অক্সিজেনের অভাবে নিওমোনিয়ায় আক্রান্ত দুই শিশুর করুণ মৃত্যু হয়েছে। তবে অক্সিজেনের অভাবে মারা যাওয়ার বিষয়টি মানতে নারাজ সিভিল সার্জন। চিকিৎসরা নিউমোনিয়ার চিকিৎসা দিলেও তিনি বলছেন এ দু’শিশু সেফটিসিমিয়ায় আক্রান্ত হয়ে মারা গেছে। অথচ খোজ নিয়ে জানা গেছে, সদর হাসপাতালে দীর্ঘ দিন যাবত অক্সিজেন সংকট চলে আসছিল। যে কারণে অক্সিজেনের অভাবে জেলা সদরসহ বিভিন্ন উপজেলার প্রত্যন্ত অঞ্চল থেকে চিকিৎসা নিতে আসা রোগীদেরকে পড়তে হচ্ছে চরম র্দূভোগে। জেলার একমাত্র আধুনিক হাসপাতাটিই রোগী ভরসা। কিন্তু দীর্ঘ দিন হাসপাতালে অক্সিজেন সংকট থাকলেও কর্তৃপক্ষ এব্যাপারে কার্যত কোন ব্যবস্থা নেয়নি বলে অভিযোগ করেন রোগীর পরিবারের লোকজন। গত ৪ ফেব্র“য়ারী হবিগঞ্জ শহরের গোসাইপুর এলাকার বাসিন্দা শহীদ মিয়ার নবজাতক শিশু (মেয়ে) ...